Unionin tuomioistuimen määräys (kahdeksas jaosto) 13.12.2021 (ennakkoratkaisupyyntö, jonka on esittänyt Tribunal Arbitral Tributário (Centro de Arbitragem Administrativa - CAAD) - Portugali) – XG v. Autoridade Tributária e Aduaneira
(asia C-647/20)1
(Ennakkoratkaisupyyntö – Unionin tuomioistuimen työjärjestyksen 99 artikla – Välitön verotus – Kiinteistön luovutusvoitoista kannettava vero – SEUT 63, 64 ja 65 artikla – Pääomien vapaa liikkuvuus – Kolmannessa maassa asuvan henkilön saamiin kiinteistön luovutusvoittoihin kohdistuva ankarampi verorasitus)
Oikeudenkäyntikieli: portugali
Ennakkoratkaisua pyytänyt tuomioistuin
Tribunal Arbitral Tributário (Centro de Arbitragem Administrativa - CAAD)
Asianosaiset
Kantaja: XG
Vastaaja: Autoridade Tributária e Aduaneira
Määräysosa
SEUT 63 artiklaa ja SEUT 65 artiklan 1 kohtaa on tulkittava siten, että ne ovat esteenä henkilökohtaista tuloveroa koskevalle jäsenvaltion lainsäädännölle, jossa luovutusvoittoa, joka syntyy kolmannessa maassa asuvan henkilön kyseisessä jäsenvaltiossa sijaitsevan kiinteistön myynnistä, verotetaan ankarammin kuin mainitussa jäsenvaltiossa asuvan verovelvollisen samantyyppisestä luovutuksesta saamaa luovutusvoittoa.
____________
1 EUVL C 53, 15.2.2021.